ผู้อยู่ในตำแหน่งช่างอุปกรณ์ ไม่ต้องติดต่อโดยตรงกับผู้ป่วย จึงไม่ต้องมีคุณสมบัติที่ต้องขึ้นทะเบียน เพื่อรับใบอนุญาต แต่ต้องทำอย่างไร
ปฏิบัติการในโรงพยาบาล - จากมุมมองของผู้บริหาร ตอนที่ 74 กระบวนการทำงานฝ่ายบำบัดทางเดินหายใจ ปฏิบัติการในโรงพยาบาล - จากมุมมองของผู้บริหาร ตอนที่ 74 กระบวนการทำงานฝ่ายบำบัดทางเดินหายใจ เช่นเดียวกับฝ่ายอื่นๆ ในโรงพยาบาล กระบวนการทำงานตั้งแต่การรับผู้ป่วยเข้าโรงพยาบาล Admission จนกระทั่งออกจากโรงพยาบาล Discharge ประเภทของผู้ป่วย และฤดูกาล จะเป็นปัจจัยกำหนดระดับกิจกรรมของภาระงาน Workload อาทิ ในหน้าหนาว จะมีผู้ป่วยจำนวนมากที่เป็นโรคทางเดินหายใจ โดยเฉพาะไข้หวัด เนื่องจากอุปกรณ์ที่ใช้จำนวนมากต้องได้รับการฆ่าเชื้อ Sterilized ประกอบใหม่ Re-assembled ทำการหีบห่อ Packaged สำหรับการเก็บสำรอง Storage จึงมีการว่าจ้าง ช่างอุปกรณ์ Equipment technician เข้ามาดูแลการทำความสะอาดและบำรุงรักษาตามมาตรฐานที่กำหนดไว้ล่วงหน้า เนื่องจากผู้อยู่ในตำแหน่งนี้ ไม่ต้องติดต่อโดยตรงกับผู้ป่วย จึงไม่ต้องมีคุณสมบัติที่ต้องขึ้นทะเบียน เพื่อรับใบอนุญาต แต่ต้องให้ความร่วมมือในการทำงานกับฝ่ายวิศวกรรมทางการแพทย์ Biomedical engineering ในโรงพยาบาล ช่างผู้นี้จึงต้องให้ความมั่นใจว่า อุปกรณ์ดังกล่าว สามารถทำงานได้ตามหน้าที่อย่างเหมาะสม และสนองตอบความต้องการของโรงพยาบาลในเรื่องการประกันคุณภาพ สำหรับผู้ป่วยนอก แพทย์มักสั่งให้ตรวจการทำงานของปอด Pulmonary function ก๊าซในหลอดเลือดแดง Arterial blood gas การทดสอบความแข็งแรงของร่างกาย Stress test การส่องกล้องตรวจหลอดลม Bronchoscopy ฯลฯ ผลลัพธ์จากการทดสอบหรือตรวจวิเคราะห์ จะถูกส่งกลับไปยังแพทย์ผู้สั่ง เพื่อการอ่านแปลผล Interpretation สื่อสารกับผู้ป่วย และติดตามผล Monitor การทดสอบหรือตรวจวิเคราะห์ สำหรับผู้ป่วยใน ขึ้นอยู่กับประเภทที่แพทย์สั่ง สภาวะผู้ป่วยในปัจจุบัน และความปลอดภัยของผู้ป่วย ความเจริญก้าวหน้าทางเทคโนโลยี ทำให้การทดสอบหรือตรวจวิเคราะห์ดังกล่าว สามารถกระทำได้ ณ จุดดูแล Point-of-care test POCT อาทิ ข้างเตียงผู้ป่วย และการประมวลผลชนิดรวดเร็ว STAT test หน้าที่หลักของนักบำบัดทางเดินหายใจมักเป็นเรื่องของการให้บริการบำบัดรักษา Therapeutic treatment เครื่องมือ Modality วิธีการติดตามผล และการปฏิบัติงานต่างๆ อาทิ ในห้องคลอด Delivery ห้องฟื้นฟูหลังการผ่าตัด Post-operative recovery ห้องสวนหัวใจ Cardiac catheterization ห้องปลูกถ่ายอวัยวะ Transplant ห้องฟื้นฟูปอด Pulmonary rehabilitation ห้องแผลไหม้ Burn และห้องการนอนหลับ Polysomnography เช่นเดียวกับพยาบาล นักบำบัดทางเดินหายใจ รับคำสั่งจากแพทย์โดยตรง แล้วทำหน้าที่สำคัญในการสื่อสารสถานะของผู้ป่วย และเสนอทางเลือกให้แพทย์ในการบำบัดรักษา บทบาทการสนับสนุนแพทย์ในการประเมินผู้ป่วย ผ่านการทดสอบหรือตรวจวิเคราะห์ และการติดตามผล สามารถช่วยลดจำนวนวันที่ผู้ป่วยต้องนอนพักในหน่วยงานวิกฤต Intensive unit ได้ ผมขอเชิญชวนคุณผู้อ่านให้ 1 เขียนมาสอบถามเนื้อหาที่มีข้อสงสัย เพื่อความกระจ่างขึ้น 2 ชี้แนะข้อมูลที่ไม่ถูกต้อง หรือสิ่งขาดตกบกพร่อง เพื่อการแก้ไขให้ถูกต้อง 3 แสดงความคิดเห็นในแต่ละตอน ทั้งติและชม เพื่อการปรับปรุงให้ดีขึ้น และ 4 แบ่งปันความรู้และประสบการณ์ของคุณผู้อ่าน เพื่อประโยชน์ต่อสาธารณชนร่วมกัน ครับ แหล่งข้อมูล ประสบการณ์จากเครือโรงพยาบาลกรุงเทพ กลุ่มโรงพยาบาลพญาไท โรงพยาบาลประสานมิตร มูลนิธิ สมาคมปราบวัณโรคแห่งประเทศไทย และศูนย์การแพทย์สมเด็จพระเทพรัตน์ โรงพยาบาลรามาธิบดี ดร. วิทยา มานะวาณิชเจริญ
ผู้อยู่ในตำแหน่งช่างอุปกรณ์ ไม่ต้องติดต่อโดยตรงกับผู้ป่วย จึงไม่ต้องมีคุณสมบัติที่ต้องขึ้นทะเบียน เพื่อรับใบอนุญาต แต่ต้องให้ความร่วมมือในการทำงานกับฝ่ายวิศวกรรมทางการแพทย์ในโรงพยาบาล ช่างอุปกรณ์จึงต้องให้ความมั่นใจว่า อุปกรณ์ดังกล่าว สามารถทำงานได้ตามหน้าที่อย่างเหมาะสม และสนองตอบความต้องการของโรงพยาบาลในเรื่องการประกันคุณภาพ
18.งานการพยาบาล